section_heading: Razdoblje nakon 1. svj. rata
paragraph_text: FIFA je odabrala da Villa Park bude domaćin tri utakmice Svjetskog nogometnog prvenstva 1966. ali pod uvjetom da tribina Witton Lane Stand bude u potpunosti sjedeća. Tijekom mandata novog predsjednika kluba Douga Ellisa, tijekom ljeta 1969. je započela obnova stadiona koji je bio dosta zapušten te mu je bila potrebna modernizacija.<ref>Simon Inglis (1997.), 176. - 182. str. Renoviranje Witton Lane Standa je počelo 1976. jer na toj tribini nije bilo većih radova još od 1924. godine. Tako je u prvoj fazi izgrađen prvi nivo nove betonske tribine dok je u drugoj fazi (započetoj u veljači 1977.) izgrađen drugi nivo. Tribina je službeno otvorena u listopadu 1977. dok su njezin dizajn i oprema bili impresivni u to vrijeme. Sam dizajn je uključivao novine poput AV loga napravljenog od obojenih stolica kao i dvije razine VIP loža.